**СТАНОВИЩЕ**

**от проф.д-р Весела Методиева Гюрова член на научно жури**

**по протокол № 1/08.07.2019 г.**

**на дисертационен труд** на тема: **„Система от игрови дейности за подобряване на междукултурните компетенции, по време на прехода от детска градина към първи клас от началното училище“**

разработен от Елени Ефтимиос Нику, **редовен докторант** по професионално направление 1.2. Педагогика (Предучилищна педагогика) с обучение на английски език научен ръководител: проф. д-р Весела Гюрова.

1. **Актуалност и значимост на проблематиката**

* Темата е центрирана върху приемственото интеркултурно усъвършенстване в проявите на игровия опит на децата/учениците и така намирам, че тя поставя солидна основа в образователните приоритети на обществото, създавайки бъдещи граждани, подкрепящи концепциите за взаимно уважение към разнообразието в областта на чувствителността във взаимодействие с различия, актуална за образованието 21 век.
* Значимостта на проблематиката според мен се определя и от комплексността на интерактивния модел за възпитаването на интеркултурни компетенции, като резултат от ***включването в многоплановата динамика от съдържателни детски дейности*** с ***водещо значение на играта*** като доминираща в културното изразяване и трансформиране на опит.
* Тази значимост нараства при отчитането на ***прилагането на формиращия модел и в началното училище при отчитането на културната среда на подрастващите*** – другостта на родителите, на учителите и средата от връстници.
* Докторантката се обучава в редовна форма на чужд език в научно направление 1.2. Педагогика, но с проследяването и установяването на закономерности в два последващи и взаимосвързани етапа (предучилищния и началния) ценността на темата се мултиплицира – контингентът на лицата е ориентиран към ***семейството и към субектите в институцията като различни прояви на интеркултурната чувствителност*** в средата. Ето защо констатирам, че темата включва и сравнително изследване, ***ценно за институциите в европейски и в интернационален план***.
* Относно подготовката на специалисти за образователните институции в дисертацията се открива и много значимата функция на учителя, който като съиграч и партньор на децата в разнообразните прояви на игровата дейност се оценява от докторантката като ***междукултурен посредник и консултант***.

1. **Структура и съдържание на дисертационния труд.**

**2.1. Структура на дисертационния труд**. Той е представен в две части, представени в теоретико-експериментален труд и приложение към него в две отделни книжни тела.

Дисертационният труд е от 271 страници, структурирани в увод, теоретична глава с шест параграфа, експериментално-изследователска глава с осем параграфа, библиография и позовавания на литературни източници в общо 449 заглавия и интернет сайтове. Доказателственият материал от проведеното изследване е структуриран в 19 таблици и 14 диаграми.

***Приложната част към дисертационния труд*** е от 306 страници с представяне на инструментариум, описание на изследователски методики и процедури за констативния етап, за контролния етап в реализирането на педагогическия експеримент, допълнителни конкретни резултати от различните обхванати респонденти в таблици и в диаграми. Структурирана е в 25 параграфа.

2.2. В **съдържателен** план:

**2.2.1. Теоретичното проучване:**

* В глава първа се изясняват основните работни понятия ***междукултурна чувствителност,*** на основата на изследвания от гръцки автори и на такива от европейските страни и САЩ се проучва връзката й с ***междуличностните взаимоотношения*** и проявите на ***игрово сътрудничество***.
* Направен е ***задълбочен и критичен анализ*** на проявите на ***маргинализацията*** на деца/ученици, когато преподавателят често става свидетел на този феномен в общности с присъствието на емигранти
* Мога да обобщя, че теоретичната първа глава в докторския трудоткроява аналитичния и сравнително ***интерпретиран авторски анализ и компетентната оценка***, присъщи на концептуално фокусирания към тематиката поглед на Е. Нику върху:
* Модернистичното и постмодернистичното образование, междукултурно образование и значението на процесите на когнитивното усъвършенстване на опита, интеркултурния диалог, моделите на интеркултурното образование;
* Определяне на играта и трудности в дефинициите на игровите прояви (мнения, изследвания, теории, концепции и модели);
* Образованието на имигранти, бежанци, статистически фактори и условия на средата, междуинституционална образователна политика.
* В теоретико-сравнителното проучване се характеризират ***недостатъчно консенсусни все още ключови понятия, важни за интеркултурната компетнтност*** в тяхната динамика: култура, способност, готовност, компетентност, компетенция, чувствителност, междукултурен мост, взаимно и споделено уважение, демократична среда, равни права, игрова култура и моделни технологии на различни видове игри: социално-обвързващи, емоционално-филтриращи, когнитивно-информатилни и функционално-делови. Споделя се и българският опит на изследователи в университетските общности, към които принадлежи и Е. Нику.
* Докторантката демонстрира познаване на ***приоритетите на европейското образование, ключовите компетенции, новите законодателни документи***, несъмнено използвани от нея като научни възможности за във функциите й за формулирането на параметрите на изследването.
* Докторантката поставя, който съподчинява и анализира задълбочено изследвания на автори, които задават новите приоритети за ранното детско образование в три основни посоки на сравнителен анализ:
  + 1. **В експериментално-приложното изследване*,* представено във втора глава** оценявам изключително позитивно следните постижения:
* ***Формулировки в три взаимносвързани хипотези***, като хипотезите са във взаимовръзка и са предположения за етапно доказване на позитивната корелацията между апробирани интерактивни моделни игрови технологии и усъвършенстването на междукултурната компетентност и чувствителност в различните етапи – детска градина, училище, както и в семейства от различни културни общности. Така от тази централна, наречена от докторнтката ***експериментална хипотеза*** произтичат формулировки на съподчинени на нея, по-конкретни ***изследователски търсения, формулирани като очаквания***. Изведените задачи произтичат от целта и от хипотезите.
* Изследването се състои в качествено-изследователски, описателни, индуктивни изследвания в рамките на естествения експеримент в детската градина и в първи клас в начално училище в префектура Магнезия, и се фокусира върху важността на ***междукултурното образование*** и възможността за постигане на ***междукултурна компетентност/чувствителност*** чрез прилагане на система от игрови дейности в организирането на учебната програма и в свободните прояви на активност във формален и в неформален план (в активностите, в междучасията и почивката).
* Проведеният експеримент доказва положителната връзка между игровите технологии във формиращия експеримент и постигането на междукултурна компетентност/чувствителност. Това се прави на основата на четири моделни технологии с инструментариум за констативно /контролно проучване и в серии от игрови форми във формиращия експеримент с 101 деца и ученици по 100 конкретни показателя, отнесени до критериите.
* ***Оригинална серия от четири групи игрови моделни технологии***, очертани като водещи за интеркултурната възприемчивост в тези възрастови етапи.
* Адмирации заслужава ***големият обхват на конкретно обработения суров бал за проучените експериментални лица*** (преди формиращия експеримент и след провеждането му) в конкретните организационни етапи, което оправдава обективното им представяне във второто книжно тяло – доказателствения материал в матрици.
* Процесуално ориентирани към интеркултурната компетентност представени в глава трета ***серии от игрови технологии*** ***в апробирания формиращ експеримент*** при диференциране на постиженията на деца и ученици в сравнителен план.

1. **Анализ и доказване на резултатите** от приложението на експерименталния модел:

* ***Статистическа проверка и доказване на значимостта*** на данните в представен инструментариум от 58 процедури във второ, приложено към докторския труд книжно тяло .
* ***Достоверност на резултатите*** в допълнителен обем от 303 страници, които са доказателство за изключително високата ***професионална компетентност на Е. Нику.***

В своята практика като научен ръководител на докторанти за пръв път имам случай, в който докторант да прояви ***настойчивост при отстояването на необходимостта от обстойно и конкретно представяне на данните,*** на тяхната конкретна обработка и ***прецизен статистически анализ***, който отхвърля категорично всякакво субективна намеса в процеса на обективното обобщаване на резултатите. Тук искам да подчертая, че това се оценява от мен като научен ръководител много високо и потвърждава безпрекословно ***оригиналността на параметрите на изследване на интеркулутрните различия***.

4. **Заключение и изводи на докторския труд**

* Докторантката убедително демонстрира способности да изведе обобщено резултатите, да ги корелира с количествените и с качествените, очертани от приложението на интерактивния модел тенденции в контролните и в експерименталните групи за съответния контингент изследвани лица. Оценявам ги като ***значими и съответстващи на целта, хипотезата и задачите***.
* Двустепенното проучване в началото на учебната година и в края на учебната година на ***моделната игрова технологична система*** под формата на варианти от игрови цели/замисъл допринеся за подобряване на междукултурните компетенции по време на прехода от детска градина към първи клас на началното училище. ***Докторантката изключително прецизно и старателно представя в рамките на второто книжно тяло от приложени конкретни таблици за статистическа проверка*** (общо 304 с приложения) как в резултат от нейната оригинална експериментална изследователска програма се подобряват междукултурните компетенции.
* Моделните игрови технологии ***повлияват най-вече емоционалната сфера***, състояща се от пет (5) групи критерии; получаването (пасивно приемане на инструменталните стимули, изразяване на интерес към учебния процес), реагирането (стимулиращо отговор, активно участие във формиращия експеримент), оценяването (свързано с прояви на субекти и приемането на реакции и норми на поведение), организацията (отнасяща се до създаването на система от ценности, която възниква от вникването в конфликта и причините, които го пораждат) и характеризирането на степени или комплекс от такива, които се отнасят до устойчивото им гарантиране като прояви в бъдеще.
* Моделът така се превръща в известен смисъл като ***универсален*** за етапите/институциите детска градина и начално училище, защото е доказано статистически чувствителен към общочовешките нужди и различни социални проблеми, насочен е към приемането на различните расови и културни различия. Това е ***принос на докторантката***, който мога да изведа като ***ценен и в национален, конкретно приложен в страната, но и в общоевропейски и в интернационален план.***
* Приемам и адмирирам очертаните в докторския труд ***пет приноса и трите конкретни практически предложения*** на Е. Нику, изведени по посока на значението на игровото регулиране и отнесеността му към упражняването на демократичните ценности в по-късния етап от живота на децата/учениците: желанието да решават всички възникващи проблеми и ангажираността към социалния прогрес. Така интеркултурният модел от игрови технологии очертава важни за детската индивидуалност проекции:
* отговорност за игрови прояви в поведението;
* разбиране и приемане на игрови възможности и ограничения;
* признаване на необходимостта от балансирани преживявания;
* равнопоставеност между партньорите, свободата и отговорността по поска на игровото присъствие.
* Интеркултурният модел от игрови технологии има отношение към ***семейната среда на децата/учениците и нейната специфика*** във връзка с важни за европейското образователно пространство фактори – образователния статус на родителите, тяхното финансово положение и поведенческите модели на отношение към другостта.

4. **Качества на докторантката**

Като научен ръководител на Е. Нику нееднократно в академичните й атестации съм представяла изключителното й присъствие на последователен изследовател и отговорен в професионално отношение педагог. Сега от позициите на член на научното жури искам още да заявя преди заключението в становището си, че Елени Нику е ерудиран ***изследовател и квалифициран професионалист педагог, който определено аз смятам, че е с ценен принос в разработването на оригинални игровите моделни технологии за интеркултурната компетентност на подрастващите в национален и в европейски план.***

**В заключение**: Като имам предвид всички високата оценка на всички процедури за атестиране, относно етапното представяне и оценяване на качествата на дисертационния труд, изследователските умения на докторантката, значението на публикационната й дейност, прецизно статистически доказаните приноси на докторския труд, оценени високо заради моделния им образователен ефект, предлагам на членовете на уважаемото жури да присъди образователната и научна степен „Доктор“ по професионално направление 1.2. Педагогика (Предучилищна педагогика) на Елени Нику.

08.08.2019. Член на жури:……………….

(проф. д-р Весела Гюрова)